Žołtoběły dźećel

Žołtoběły dźećel (Trifolium ochroleucon) je rostlina ze swójby łušćinowcow  (Fabaceae).

 Wopis 
Žołtoběły dźećel wustupowaca rostlina, kotraž docpěwa wysokosć wot 20 hač do 40 cm.

Stołpiki su husto kosmate.

 Łopjena 
Łopjena su husto kosmate a třiličbne. Łopješka su dołhojće-lancetojte a docpěwaja dołhosć wot 1 hač do 3 cm. Pódlanske łopjena njesu rozćehnjeny kónčk.

 Kćenja 
Kćěje wot junija hač do julija. Kćenja steja w jeničkich, kulowatych abo jejkojtych hłójčkach, kotrež su krótko stołpikate a docpěwaja dołhosć wot 15 hač do 30 mm. 10-nerwna keluškowa rołka je kosmata. Jich zubki su njejenake. Nažołć běła abo blědožołta króna docpěwa dołhosć wot 13 hač do 18 mm.

 Stejnišćo 
Rosće na suchich trawnikach, na suchich łuhojtych łukach a na lěsnych kromach.

 Rozšěrjenje 
Rostlina je w srjedźnej a južnej Europje rozšěrjena, při čimž na sewjer hač do Jendźelskeje, južneje Pólskeje a južneje Ruskeje wustupuje.

 Nóžki 

 Žórło 
 Schauer - Caspari: Pflanzenführer für unterwegs, ISBN 978-3-8354-0354-3, 2. nakład, 2008, strona 166 

Kategorija:Dźećel